[{"text_idx": "#000000", "text": "Gofalu amdanoch chi yn ystod yr argyfwng costau byw"}, {"text_idx": "#000001", "text": "Gall pryderon ariannol effeithio ar ein hiechyd meddwl mewn sawl ffordd. Darllenwch ymlaen i weld sut y gall Canopi eich helpu pan fydd ei angen arnoch fwyaf yn ystod yr argyfwng costau byw."}, {"text_idx": "#000002", "text": "Mae\u2019r argyfwng costau byw yn ddifrifol i lawer o bobl sy\u2019n gweithio ym maes gofal cymdeithasol."}, {"text_idx": "#000003", "text": "\u201cMae mor bwysig cofio gofalu am eich lles eich hun, yn enwedig pan fyddwch chi\u2019n gofalu am bobl eraill. Mae pryderon ariannol yn aml yn chwarae rhan fwy nag y sylweddolwn yn ein lles, a gallant fod yn llethol.\u201d"}, {"text_idx": "#000005", "text": "Ochr yn ochr a\u0302 phopeth arall, gall caledi ariannol gael effaith ar iechyd meddwl. Gall caledi ariannol gael effaith fawr ar ein gallu i wneud pethau sy\u2019n cefnogi ein lles, fel ymarfer corff, gwneud pethau sy\u2019n dod a\u0302 phleser i ni, a chael cwsg da. Gall pobl sy\u2019n profi caledi ariannol brofi amrywiaeth o emosiynau heriol a all effeithio ar ein gallu i weithio, ymlacio a chysgu. A dyma lle mae Canopi yn gefn i chi."}, {"text_idx": "#000006", "text": "Pryd mae gofyn am help?"}, {"text_idx": "#000007", "text": "Estynnwch allan os sylwch fod eich iechyd meddwl yn dioddef, a bod hyn yn dechrau effeithio ar eich bywyd personol neu fywyd gwaith."}, {"text_idx": "#000008", "text": "\u201cOs ydych chi\u2019n poeni am unrhyw beth, gwnewch yn siw\u0302r eich bod chi\u2019n siarad a\u0302 rhywun. Gall gwasanaethau fel Canopi roi\u2019r offer sydd eu hangen arnoch i ofalu am eich lles eich hun a delio a\u0302\u2019r pethau sy\u2019n eich poeni.\u201d"}, {"text_idx": "#000009", "text": "Gallai\u2019r diagram isod helpu i ddangos beth rydyn ni\u2019n ei olygu. Gallwch chi feddwl am les fel sbectrwm. Ar un pen, gall unigolyn fod yn gweithredu\u2019n iach, ond gall rhai mathau cyffredin o drallod, fel poeni am eich arian, ddatblygu i mewn i iechyd meddwl gwael."}, {"text_idx": "#000010", "text": "Beth all Canopi ei gynnig?"}, {"text_idx": "#000011", "text": "Os ydych chi\u2019n byw yng Nghymru ac yn gweithio i\u2019r sector gofal cymdeithasol (neu\u2019r GIG), gallwch gyfeirio\u2019ch hun at Canopi a chael ymgynghoriad ffo\u0302n ag un o\u2019n Meddygon Ymgynghorol."}, {"text_idx": "#000012", "text": "Gyda\u2019ch gilydd, byddwch yn trafod dull gweithredu personoledig i gefnogi eich lles meddyliol, wedi\u2019i deilwra i\u2019ch anghenion. Gallai hynny olygu:"}, {"text_idx": "#000013", "text": "Cymorth Cynghreiriad Lles trwy gyfarfod a\u0302 chydweithiwr o\u2019r sector iechyd neu ofal cymdeithasol\nAdnoddau hunangymorth y gallwch gael mynediad iddynt am ddim\nTherapi Gwybyddol Ymddygiadol (CBT) gydag arbenigwr achrededig\nCBT dan Arweiniad Therapydd, sy\u2019n cynnwys dull gweithredu mwy annibynnol gyda pheth cymorth gan arbenigwr achrededig."}, {"text_idx": "#000014", "text": "\u201cOs ydych chi\u2019n rheoli pobl eraill, neu os oes gennych chi ro\u0302l yn gofalu am les yn eich sefydliad, cymerwch olwg ar rai o\u2019r adnoddau sydd ar gael yn Mae eich llesiant yn bwysig: fframwaith iechyd a llesiant y gweithlu neu ewch i canopi.nhs.wales i ddysgu mwy am eu gwasanaeth.\u201d"}]